टंकी को महफूज रखने के लिए दीवार बनाने को दोनों विभाग राजी नहीं
बांसवाड़ा| शहरके कस्टम चौराहे के आगे अंबामाता मंदिर के सामने नवोदय स्कूल के पास बनी जलदाय विभाग की पानी की टंकी के नीचे गंदगी फेंकने और दूषित पानी वितरण के मामले में नया मोड़ आया है। परकोटे की दीवार जो तोड़ी गई है, उसे बनाने के लिए नगर परिषद और जलदाय विभाग दोनों ही राजी नहीं है। दोनों इसे एक-दूसरे का काम बता रहे हैं।
सभापति मंजुबाला पुरोहित ने दावा किया है कि उन्होंने कलेक्टर को अवगत कराया है कि दीवार पीएचईडी को ही बनानी है और नगर परिषद नहीं बनाएगी। दीवार नहीं होने की वजह से ही लोग टंकी के नीचे और आसपास गंदगी डालते है। हालांकि पीएचईडी के इंजीनियरों का दावा है कि दीवार तोड़ने का काम भी नगर परिषद ने ही किया है, लेकिन दीवार बनाने की बात को उच्चाधिकारियों तक पहुंचाएंगे।
दीवार नहीं होने के कारण आसपास लोग यहां पर बड़ी मात्रा में गंदगी डालते है। इस वजह से वॉल्व की जगह पर गंदगी सप्लाई लाइनों में पहुंचती है और पानी को दूषित करती है। करीब 2 हजार परिवारों तक इस टंकी से पानी पहुंचाया जाता है। सभापति पुरोहित ने बताया कि दीवार बनाने के लिए पीएचईडी को ही आगे आना होगा और काम करना होगा। नगर परिषद दीवार का निर्माण नहीं कराएगी।
एक्सईएनऑफिस तक पहुंचाएंगे बात: इधरशहर के सहायक अभियंता वीके तिवाड़ी ने बताया कि नगर परिषद ने ही कुछ साल पहले दीवार तोड़ी थी। लेकिन जहां तब बनाने की बात है, तो वैसे परिषद को ही बनानी चाहिए। फिर भी इस संबंध में उच्चाधिकारियों को अवगत कराया जाएगा। यदि ऊपर से स्वीकृति होती है ,तो विभाग दीवार को निर्माण कर देगा।
22,23 24 दिसंबर को प्रकाशित
hin_Deva hin_Deva hin_Deva hin_Deva hin_Deva hin_Deva